V nariadení sa stanovuje jednotný a presne vymedzený prístup k akreditácii vo všetkých členských štátoch tak, aby jedno osvedčenie o akreditácii postačovalo na preukázanie technickej spôsobilosti orgánu posudzovania zhody v celej Európe. Prínosom akreditácie v EÚ je teda to, že ak je orgán posudzovania zhody úspešne akreditovaný podľa nariadenia, orgány členských štátov sú povinné uznať jeho osvedčenie o akreditácii. Odstraňujú sa tým zbytočné režijné náklady na samostatnú akreditáciu v každom členskom štáte a nutnosť kontroly výrobkov rôznymi orgánmi posudzovania zhody. Vzniká tak prostredie priaznivé pre rozvoj podnikov na európskom trhu.

Zatiaľ čo za súlad výrobkov s platnými legislatívnymi požiadavkami naďalej zodpovedajú výrobcovia, vďaka vysokej odbornej spôsobilosti orgánov posudzovania zhody sa zabezpečuje, že kontroly sú presné a spoľahlivé. To prispieva k ochrane verejných záujmov napríklad v oblasti zdravia a bezpečnosti na vnútornom trhu.

Orgány posudzovania zhody (laboratóriá, osvedčovacie orgány, inšpekčné orgány, orgány na overovanie v oblasti životného prostredia a podobne) sa zapájajú do posudzovania zhody výrobkov s príslušnými legislatívnymi požiadavkami v prípadoch, keď si odvetvové právne predpisy vyžadujú posúdenie treťou stranou, napríklad v prípade strojov, tlakových nádob, zdravotníckych pomôcok, výťahov či meracích prístrojov. Na orgány posudzovania zhody sa obracajú podniky aj dobrovoľne s cieľom preukázať súlad s normami alebo nariadením dokonca aj v prípadoch, keď sa to legislatívne nevyžaduje. Akreditáciou sa zaisťuje a potvrdzuje, že tieto orgány majú technickú spôsobilosť na riadne vykonávanie svojich povinností.

V tejto správe sa potvrdzuje, že európska infraštruktúra akreditácie vytvorená nariadením priniesla pridanú hodnotu, a to nielen pre jednotný trh, ale aj pre medzinárodný obchod. Akreditácia má širokú podporu európskeho priemyslu a komunity pre posudzovanie zhody, keďže sa ňou zaisťuje, že výrobky spĺňajú platné požiadavky, odstraňujú sa ňou prekážky pre orgány posudzovania zhody a je nápomocná pri rozvoji podnikateľských činností v Európe. Nariadením sa zriaďuje dôveryhodný a stabilný akreditačný systém vo všetkých členských štátoch, ako aj v krajinách EZVO a Turecku. Problémom je však zachovanie jeho spoľahlivosti, t. j. udržiavanie celého akreditačného systému v súlade s najnovšími technológiami a zaistenie jeho uplatňovania s rovnakou mierou prísnosti. Táto správa zároveň potvrdzuje, že aj firmy sú lepšie informované o dôležitej úlohe označenia CE na výrobkoch na jednotnom trhu.

Bezpečnosť výrobkov je naším spoločným záujmom. Pri nákupe výrobku chceme mať istotu, že je bezpečný a spĺňa všetky právne požiadavky. Výrobcovia preto ešte pred predajom výrobkov často žiadajú nezávislé orgány, tzv. orgány posudzovania zhody, o overenie toho, či ich výrobky spĺňajú určité normy. Práve preto potrebujeme spoľahlivé a odborne spôsobilé orgány posudzovania zhody, ktoré správne plnia svoje úlohy. To je aj dôvodom, prečo EÚ zaviedla systém akreditácie týchto orgánov posudzovania zhody. Vnútroštátne akreditačné orgány kontrolujú odbornú spôsobilosť, nestrannosť a nezávislosť orgánov posudzovania zhody v ich krajine.

Z grantu sa podporila aj práca EA na i) harmonizácii akreditačných kritérií; ii) rozvoji, upevňovaní a vykonávaní akreditácie v EÚ; a iii) spolupráci s akreditačnými organizáciami mimo EÚ, medzinárodnými organizáciami a so súkromnými zainteresovanými stranami.

V rámcovej dohode o partnerstve sa stanovuje, že EA a jej sekretariát by mohli na pokračovanie svojej činnosti získavať ročný prevádzkový grant. V čase vypracovávania tejto správy už boli vyplatené štyri ročné prevádzkové granty vo výške 600 000 EUR, čo predstavuje približne 40 % celkového rozpočtu EA.

·vykonávanie technickej práce spojenej so systémom partnerského hodnotenia,

V júni 2014 Komisia a EA podpísali druhú rámcovú dohodu o partnerstve na štvorročné obdobie (do júna 2018). Táto rámcová dohoda o partnerstve umožňuje poskytovať EA finančnú podporu pri plnení jej úloh stanovených v nariadení a pri napĺňaní cieľov vytýčených v usmerneniach. Medzi činnosti EA oprávnené na financovanie EÚ patria:

Okrem toho EA prostredníctvom svojej poradnej rady spolupracuje so zainteresovanými stranami a zúčastňuje sa na činnosti medzinárodných akreditačných organizácií ILAC a IAF.

Očakáva sa, že akreditačným orgánom EÚ a Kanady sa napokon uzná odborná spôsobilosť na vykonávanie akreditácie, ktorá je v súlade s kanadskými aj európskymi regulačnými/právnymi požiadavkami. Na tento účel EA 10. júna 2016 uzatvorila dohodu o spolupráci s kanadským akreditačným orgánom Standards Council of Canada (ďalej len „SCC“). Jej účelom je okrem iného zabezpečiť výmenu informácií a odborníkov na účely posúdení na mieste s cieľom zvýšiť vzájomnú dôveru v európske a kanadské postupy akreditácie.

Podľa protokolu CETA môže orgán posudzovania zhody v EÚ po svojom vymenovaní skúšať výrobky na vývoz do Kanady podľa kanadských pravidiel a naopak. Je to mimoriadne užitočné pre menšie spoločnosti, keďže už nemusia platiť dvakrát za tú istú skúšku, pričom sa zároveň skracuje čas na uvedenie na trh, pretože výrobky už v krajine určenia nemusia byť odskúšané a osvedčené.

Podiel oznámení o akreditovaných orgánoch posudzovania zhody sa v období od konca roku 2009 do novembra 2017 zvýšil o 34 percentuálnych bodov. Ku koncu roka 2009, teda pred nadobudnutím účinnosti nariadenia, sa 1 089 z 2 249 oznámení týkalo akreditovaných orgánov posudzovania zhody a 1 118 sa týkalo neakreditovaných orgánov; t. j. 48,4 % všetkých oznámení vo všetkých sektoroch bolo akreditovaných. K novembru 2017 bolo 2 708 oznámení, z čoho 472 sa týkalo neakreditovaných orgánov posudzovania zhody, zatiaľ čo 2 236 sa týkalo akreditovaných orgánov; t. j. 82,6 % všetkých oznámení bolo pre akreditované orgány.

V článku 43 ods. 1 nového všeobecného nariadenia o ochrane údajov sa členským štátom stanovuje povinnosť ponúknuť osvedčovacím orgánom oba možné spôsoby akreditácie, t. j. akreditáciu vykonanú národným dozorným orgánom pre ochranu údajov zriadeným v súlade s právnymi predpismi o ochrane údajov a/alebo akreditáciu vykonanú národným akreditačným orgánom. Tieto spôsoby akreditácie sa týkajú mechanizmov osvedčovania patriacich do rozsahu pôsobnosti článku 42 všeobecného nariadenia o ochrane údajov.

2.8.2. Potraviny a krmivá

Novým nariadením o potravinách a krmivách sa zavádza akreditácia a stanovuje sa v ňom, že „akreditáciu by mal vydať vnútroštátny akreditačný orgán pôsobiaci v súlade s nariadením (ES) č. 765/2008“. V tejto súvislosti bude Komisia monitorovať to, ako EA nasadzuje štruktúru akreditácie do odvetvia potravín a krmív.

2.8.3. Kybernetická bezpečnosť

Návrhom nariadenia o kybernetickej bezpečnosti sa zavádza akreditácia a stanovuje sa v ňom, že „orgány posudzovania zhody akredituje vnútroštátny akreditačný orgán vymenovaný podľa nariadenia (ES) č. 765/2008, iba ak spĺňajú požiadavky stanovené v prílohe k tomuto nariadeniu“. V návrhu sa ďalej vymedzuje, že „v riadne odôvodnených prípadoch“ môže európsky certifikát kybernetickej bezpečnosti vydať len verejný orgán (posudzovania zhody), pričom takýmto orgánom môže byť napríklad vnútroštátny orgán dohľadu nad certifikáciou.

Keďže vnútroštátny orgán dohľadu nad certifikáciou musí dohliadať aj na to, či certifikáty vydané inými orgánmi posudzovania zhody spĺňajú legislatívne požiadavky, Komisia bude v spolupráci s členskými štátmi monitorovať vykonávanie nariadenia o kybernetickej bezpečnosti (po jeho prijatí) a zaistí, aby sa na súlad certifikátov dohliadalo nestranne a transparentne.

2.9. Výzvy

Nariadením sa vytvoril pevný zákonný rámec pre akreditáciu. Hlavnou výzvou je teraz udržať celý akreditačný systém v súlade s najnovšími technológiami a zaistiť, aby sa uplatňoval s rovnakou mierou prísnosti.

Vzhľadom na rozšírenejšie využívanie akreditácie sa navyše môže stať, že niektoré vnútroštátne akreditačné orgány dostanú v budúcnosti viac žiadostí o akreditáciu, čo môže mať vplyv na ich finančné a ľudské zdroje.

Ďalšou úlohou je vytvoriť ešte rovnocennejšie podmienky, pokiaľ ide o používanie akreditácie na oznamovanie. EA už urobila veľa práce v balíku „akreditácia na účely oznamovania„ (AfN). Treba pritom monitorovať správne vykonávanie tohto projektu. V tejto súvislosti zohrávajú dôležitú úlohu členské štáty vo funkcii oznamujúcich orgánov.

Akreditácia sa čoraz viac používa v nových oblastiach politiky. Rozšírenejšie využívanie akreditácie a všeobecná dôvera v akreditáciu sú dôležitou zodpovednosťou EA a vnútroštátnych akreditačných orgánov. Preto je podstatné, aby EA naďalej dostávala podporu od EÚ na vykonávanie svojich úloh. Ďalej je dôležité zachovať vysokú úroveň informovanosti o akreditačnom systéme a jeho pochopenia medzi zainteresovanými stranami, aby za zaistilo jeho správne vykonávanie, najmä v nových oblastiach politiky. Komisia bude naďalej podporovať využívanie akreditácie v súlade s nariadením č. 765/2008 vo všetkých nových návrhoch požadujúcich posudzovanie zhody.

3. Označenie CE

V nariadení (ES) č. 765/2008 sa stanovujú všeobecné požiadavky a zásady týkajúce sa označenia CE. Vo väčšine nových právnych predpisov EÚ o nepotravinových výrobkoch, ktoré boli prijaté od roku 2010, sa osobitne vyžaduje, aby výrobky mali označenie CE, pričom toto označenie podlieha všeobecným zásadám stanoveným v nariadení (ES) č. 765/2008.

V roku 2014 Komisia preskúmala, či je aktuálny systém označovania CE uspokojivý. Výsledky posúdenia ukázali celkovú spokojnosť s označením CE, ktoré sa považuje za vhodné a efektívne. Pri posúdení sa ďalej ukázalo, že nie je potrebná žiadna zásadná zmena označenia CE. Je však potrebná väčšia jednotnosť, pričom sa treba vyhnúť existencii rôznorodých požiadaviek v rôznych právnych predpisoch a treba riešiť problematiku výrobkov s viacerými súčasťami.

Webová stránka Komisie vyhradená pre označenie CE slúži ako jednotné kontaktné miesto na získanie informácií o označovaní CE vo všetkých úradných jazykoch EÚ/EZVO, pričom sa pravidelne aktualizuje. Počet návštev webových stránok o označovaní CE preukazuje, aké dôležité je sprístupňovať tieto informácie zainteresovaným stranám.

Za posledné štyri roky súčasne výrazne klesol počet písomných otázok o označení CE adresovaných Komisii (menej ako 100 otázok ročne v porovnaní s takmer 400 otázkami pred štyrmi rokmi).

Vďaka komplexným informáciám na vyhradenej webovej lokalite sa zvýšili poznatky zainteresovaných strán o označení CE a ich informovanosť o právach a povinnostiach vyplývajúcich z harmonizovaných právnych predpisov EÚ. Samotné otázky sú okrem toho teraz zložitejšie, podrobnejšie a prepracovanejšie, čo je prejavom dobrej znalosti požiadaviek na označenie CE.